Žakarovce

eta|maldekstra|250ra|Žakarovce
Žakarovce [ĵakarovce], (hungare Zakárfalva germane Schakarowitz/Sokelsdorf) estas vilaĝo kaj municipo en Slovakio. Ankoraŭ proksima vilaĝo apartenas al la municipo.

 Situo 
Žakarovce situas en valo, fine de sakovojo. Gelnica troviĝas je 5 km.

 Historio 
La unua mencio okazis pri la vilaĝo en 1368 en latina formo "Villa Zakery". La unuaj loĝantoj estis germanaj ministoj, kiuj minadis feron kaj kupron. En 1787 loĝis tie 551 vilaĝanoj en 74 domoj, en 1828 685 vilaĝanoj en 94 domoj. Ĝis 1892 la oficiala hungara loknomo estis Zsakaróc, poste ĝi ricevis hungaran nomon pro la hungariga politiko. En 1898 incendio okazis. En 1910 laŭ la popolnombrado vivis en Zakárfalva 1371 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Gelnica, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Žakarovce 776 homoj, (724 slovakoj, 49 ciganoj).

 Vidindaĵoj 
 romkatolika preĝejo de 1812
 paroĥo de 1842

Kategorio:Municipoj en distrikto Gelnica